CELEX: 62010CN0114
Language: mt
Date: 2010-03-03 00:00:00
Title: Kawża C-114/10: Talba għal deċiżjoni preliminari mressqa mir-Rechtbank van eerste aanleg te Brussel (il-Belġju) fit- 3 ta’ Marzu 2010 — Belpolis Benelux SA vs Belgische Staat

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/22
            
         Talba għal deċiżjoni preliminari mressqa mir-Rechtbank van eerste aanleg te Brussel (il-Belġju) fit-3 ta’ Marzu 2010 — Belpolis Benelux SA vs Belgische Staat
   (Kawża C-114/10)
   2010/C 134/33
   Lingwa tal-kawża: l-Olandiż
   
      Qorti tar-rinviju
   
   Rechtbank van eerste aanleg te Brussel
   
      Partijiet fil-kawża prinċipali
   
   
      Rikorrenti: Belpolis Benelux SA
   
      Konvenut: Belgische Staat
   
      Domandi preliminari
   
   
               (1)
            
            
               Id-dritt Komunitarju, b’mod partikolari l-prinċipju tal-libertà li jiġu pprovduti servizzi stabbilit fl-Artikolu 56 TFUE, jipprekludi regoli bħal dawk li jinsabu fl-Artikoli 1 u 1a tad-Digriet Irjali Belġjan Nru 20 tal-20 ta’ Lulju 1970, li jistabbilixxu li r-rata mnaqqsa tal-VAT (6 %) għal xogħlijiet ta’ kostruzzjoni tista’ tiġi applikata biss meta l-fornitur tas-servizz ikun irreġistrat fil-Belġju bħala kuntrattur skont l-Artikoli 400 u 401 tal-Wetboek van Inkomstenbelastingen (Kodiċi tat-Taxxa fuq id-Dħul Belġjan) 1992?
            
         
               (2)
            
            
               Id-dispożizzjonijiet li jinsabu fl-Artikoli 1 u 1a tad-Digriet Irjali Nru 20 tal-20 ta’ Lulju 1970 jiksru l-pinċipju ta’ newtralità fiskali u/jew il-prinċipju ġenerali tad-dritt Komunitarju ta’ trattament ugwali peress li jippermettu li r-rata mnaqqsa tal-VAT (6 %) għal xogħlijiet ta’ kostruzzjoni tapplika biss jekk il-fornitur tas-servizz ikun irreġistrat fil-Belġju bħala kuntrattur skont l-Artikoli 400 u 401 tal-Kodiċi tat-Taxxa fuq id-Dħul 1992?